KOOL บวกแรงเกือบ 8% โบรกฯ แนะซื้อ ให้เป้า 5 บ.
KOOL บวกแรงเกือบ 8% ล่าสุด ณ เวลา 10.29 น. อยู่ที่ 3.82 บาท บวก 0.28 บาท หรือ 7.91% สูงสุด 3.88 บาท ต่ำสุด 3.56 บาท ด้วยมูลค่าซื้อขาย 102.51 ล้านบาท โบรกฯ แนะซื้อ ให้เป้า 5 บ. ชี้แม้ Q1/60 กำไรไม่สดใสแต่อนาคตยังเติบโตแบบค่อยเป็นค่อยไปได้
17 พ.ค. 2560

ผู้สื่อข่าวรายงานว่าราคาหุ้นบริษัท มาสเตอร์คูล อินเตอร์เนชั่นแนล จำกัด (มหาชน) หรือ KOOL ล่าสุด ณ เวลา 10.29 น. อยู่ที่ 3.82 บาท บวก 0.28 บาท หรือ 7.91% สูงสุด 3.88 บาท ต่ำสุด 3.56 บาท ด้วยมูลค่าซื้อขาย 102.51 ล้านบาท ขณะที่ดัชนีตลาดหุ้นไทยโดยรวมบวก 0.12%

โดยบล.เอเอสแอล ระบุในบทวิเคราะห์ แนะนำซื้อ KOOL ให้ราคาเป้าหมาย 5 บาท/หุ้น แม้ผลประกอบการไตรมาส 1/60 ไม่สดใส แต่ยังคงมองอนาคตเติบโตได้แบบค่อยเป็นค่อยไป อย่างไรก็ตามได้ปรับลดคาดการณ์การเติบโตลงเล็กน้อย ขณะที่ราคาหุ้น KOOL ปรับตัวลดลงอย่างต่อเนื่องในระยะสั้น ทำให้ราคาเหมาะสมแตกต่างจากราคาปัจจุบัน 3.50 บาท (ราคาปิดเช้าวันที่ 15 พ.ค.) อยู่มาก Upside สูง คิดเป็นกว่า 42.85% จากมูลค่าเหมาะสมปี 60
ด้านบล.โกลเบล็ก ระบุในบทวิเคราะห์ แนะนำซื้อเก็งกำไร KOOL แนวรับ 3.50 บาท แนวต้าน 3.64 บาทและ 3.80 บาท Cut loss 3.40 บาท โดยกราฟแท่งเทียนทำรูปแบบกลับตัว Morning Star พร้อมกับเครื่องมือ RSI + Momentum ชี้ขึ้นและทำ Positive Divergence สนับสนุนทิศทางเชิงบวก จึงคาดว่าจะสามารถปรับตัวขึ้นต่อ ได้
 